text: الملوخية الخضراء بالدجاج
text: #000003
text: شو هالملوخية هاي يا منى رهيبة فعلا اكلة غير شكل :p :p انا بعتبرا من اكلات المفضلة منعملا متل طريقتك بس منحط الحامض مع التوم وعند التقديم منفرم بصلة ناعمة بصحن صغير ومنضيف خل فوق البصلة ومنحمص خبز مقطع وبيصير كل واحد يحط بصحنو ملوخية برز وعالوج ملعقة بصل وخل ورشة خبز والحامض :p :p وكلي يا منى وكمان منعملا بزيت زيتون وبندورة لما تكون خضرا اسا شو طيبة بتطلع وسريعة
text: #000008
text: نمممي , فكرة أكيد بتاخد العقل :eek , يا اختي غير شكل الطبخ اللبناني
text: #000009
text: كيف بتعملوها بالبندورة , ما كتير فهمت , الصراحة انا الملوخية لو يصحللي كل يوم أكلها ما بقول لا :zzz
text: #000010
text: اه يا عيني عليكما انتما الاثنتان ما الذكما والذ افكاركمااليوم منى وام نور. اه يا منى على الملوكية منظرها بيجنن الله يسلم ايديك والله نحن بحلب بنعملها مجففة ورق وليست مطحونة ورائعة بتطلع اما هنا المجففة قليلة بس بتلاقي الخضرة متوفرة وخاصة المصريين شاغلين نصف المملكة وبيحبو الملوخية بالارانب وفروج بالبطاطس والحمام المحشي الله يهنيهم برجع لفكرتك بالملوخية الخضراانا بسورية ما ذقتها خضرا الا عند البنات الحمويات يا ستي كانت خيلة بس المشكلة انهم ما بيعرفوا طريقتها(طبيبات ما بيعرفوا يطبخوا بس بيعرفوا يدرسوا هههه) امهم كانت تزودهم بالطبخات المهم ما استفدت منهم بطريقتا بس طعمتها لهلق بفمي وانا كتير ممنونتك على هالطريقة اللي علمتينا ياهالاني مشتهية اساويها خضرة وخايفة ما اعرف اما الان فقريبا رح اجربها لانه هلق موسمها متل ما تفضلت يا مذوقة شكرا كتير كتير الك وببقى بخبرك شو بيصير لما بعملها .
text: #000011
text: يم يم منى من الاكلات اللي كتير بحبا بس ما بعملا لانو زوجي و بنتي بيحبوا الناعمه بس بتعرفي يا ستي بكره بدي اعز نفسي و اعمل صحن لي لوحدي من زماااااان ما اكلتا ورق انا بحبا غماس مع الخبز لما بتكون ورق و على جاج كمان يا عيني يسلموا منى و الاخت العزيزه ام نور نحنا كمان مناكلا مع البصل و الخل و الخبز المحمص فامي لبنانيه و هذه الطريقه لبنانيه بتجنن كمان من زماااااان ههههه شو يا بنات فتحتولنا دفتر الذكريات مبين عليكون ههههه يعطيكون العافيه وصحه يا رب
text: #000015
text: الله يخليكي با اخت غيث
  انت ومنى كلكون ذوق هيدا بس من لطفكن انا الصراحة بحس الاكل خلق بحلب عندكون نفس طيبة بالاكل وفن وذوق وكتير الاكلة بتدعموها وبتهتموا فيا
text: #000016
text: انا متلك لما العيلة عندي ما بتحب شي أكلة بعزم حالي عليها بصحن من القياس الميني ميني , شو بدنا نعمل قانون الاكثرية :grin
text: #000017
text: الله يحفظلك ماماتك و عيلتك كلها , ان شاء الله رح جربها على الطريقة اللبنانية تاني مرة بحضرها
text: #000018
text: هلا حبيبتي ام نور
  هادا بس من زووءك , ان شاء الله بتبقى بتدوقي من أكلنا باول زيارة لحلب
text: #000019
text: الف شكر ليك على الوصفة , رح طبقها باقرب وقت ان شاء الله , ممكن نزلها كوصفة مستقلة .؟
text: #000020